Aura Fest

**Aura Fest** on Turussa vuosittain järjestettävä urbaanin ja elektronisen musiikin tapahtuma. Ensimmäisen kerran se järjestettiin vuonna 2011 Barkerinpuistossa. Barkerinpuisto sijaitsee aivan jokirannan tuntumassa, Förin vierellä. Alkuvuosinaan Aura Fest keskittyi pitkälti rap-musiikkiin, mutta on vuosien mittaan muuttanut tyyliään yhä enemmän myös popiksi.

Alkuvuosina 2011–2014 Aura Fest järjestettiin Barkerinpuistossa, mutta vuonna 2015 Aura Festin tapahtumapaikkana toimi väliaikasesti Samppalinnanpuisto, kunnes jo seuraavaksi vuodeksi 2016 tapahtuma siirrettiin Kupittaanpuistoon. Aura Fest onkin nyt vakiinnuttanut paikakseen Kupittaanpuiston, jossa se järjestettiin vuonna 2020 jo viidettä kertaa.

Neljästoista Aura Fest järjestettiin Kupittaanpuistossa 9.–10.8.2024. Festivaali on täysi-ikäisille suunnattu, ja sen on järjestänyt vuodesta 2016 eteenpäin Nordic Live Productions Oy, joka tunnetaan myös Solar Sound Festival- sekä Vaasa Festival -tapahtumista.

## Esiintyjät vuosien varrella
### 2011
Ensimmäisessa tapahtumassa 12.–13.8.2011 oli esiintymässä mm. Adam Tensta, Paleface, Jare & VilleGalle, Lord Est, Redrama, Kymppilinja, Uniikki, Brädi, Mikael Gabriel, Timi Lexikon, Timo Pieni Huijaus, Kemmuru, Ruudolf, Solonen & Kosola, Vieläki Lepposaa & Haamu feat. Chyde & Lempi-Joe, Juno ja Teflon Brothers. Ensimmäisenä vuotena tapahtumassa oli noin 8&nbsp;000 kävijää kahden päivän aikana oheistapahtumineen.

### 2012
10.–11.8.2012 järjestetyssä tapahtumassa esiintymässä oli mm. Cheek, Lord Est, Paleface, Gasellit, Juju, Stepa & Are, Ruudolf & Karri Koira 2.0, Timo Pieni Huijaus, Aste, Redrama, Petri Nygård, JVG, Uniikki, Puhuva Kone, Cstar, Fintelligens, Kymppilinja ja Mikael Gabriel. Tapahtuma keräsi paikalle noin 10 000 juhlijaa kahdenpäivän aikana oheistapahtumineen.

### 2013
9.–10.8.2013 järjestetyssä tapahtumassa oli esiintymässä jälleen suosittuja kotimaisia sekä ulkomaisia artisteja kuten Lord Est, Stepa & Are, Uniikki & Mikael Gabriel, Raappana, Looptroop Rockers (SWE), Elastinen, Petri Nygård, Haamu, Jontte Valosaari, Kuningas Pähkinä & Setä Tamu, Janne Ordén, Roope Salminen & Koirat, Petter (SWE), Brädi, Tuomas Kauhanen, sekä Cheek. Vuonna 2013 tapahtuma houkutteli Turkuun 11&nbsp;100 juhlijaa (kaksipäiväinen festivaali 8&nbsp;700 hlöä, ja jatkot 2&nbsp;400 hlöä).

### 2014
8.–9.8.2014 yleisön viihtyvyydestä Barkerinpuistossa Aura Festeillä vastasi: Mäkki, Sini Sabotage, Janne Ordén, Nopsajalka, Sanni, Asa & Bänd, Uniikki, Teflon Brothers, Ruudolf & Musta Barbaari & Karri Koira, Elastinen, Spekti, Nikke Ankara, Solonen & Kosola, Lord Est, Redrama, Jontte Valosaari, Brädi, Tuomas Kauhanen, Aste, Mikael Gabriel, JVG & Tippa-T.

### 2015
7.–8.8.2015 poikkeuksellisesti Aura Fest järjestettiin Samppalinnanpuistossa. Tapahtumassa esiintymässä oli: Gabriel Lion, Lieminen, Atomirotta, Tuomas Kauhanen, Aste, Janne Ordén, Mikael 'MG' Gabriel, Elastinen, Dj Jeremy Folderol, Dj Winning Team, TCT, Lyömättömät (Solonen, Kosola & Xmies), Robin, Lord Est, Nikke Ankara & Evelina, Rähinä Special (Brädi, Uniikki, Spekti), HeavyWeight DJs sekä JVG. 

### 2016
12.–13.8.2016 Aura Fest järjestettiin ensimmäisen kerran Turun Kupittaanpuistossa. Uusi järjestävä organisaatio muutti tapahtuman suunnan selkeästi enemmän nykyajan urbaanin musiikin suuntaan. Laajentunut, selkeämpi tapahtuma-alue mahdollisti rennon festaritunnelman koko viikonlopuksi. Esiintymässä vuonna 2016 oli Dj Mista S, Jukka Poika, JVG, Reino Nordin, Aurora, Kasmir, Spekti, Tungevaag & Raaban (NOR/SWE), Cheek, Tippa T, Lucas, Aito Mäkki & Adi L Hasla, Nikke Ankara & Evelina & Aste, Italobrothers (GER), Elastinen, sekä Teflon Brothers. Kaksipäiväinen, elokuussa järjestetty festivaali keräsi vuonna 2016 oheistapahtumineen 12&nbsp;000 kävijää, mikä oli tapahtuman siihen astinen kävijäennätys. 

### 2017
Aura Fest järjestettiin toista kertaa Turun Kupittaanpuistossa. Uusi tapahtumapaikka oli saanut paljon kiitosta. Aura Fest järjestettiin jälleen Turussa koululaisten viimeisenä kesälomaviikonloppuna. 11.–12.8.2017 Aura Festeillä oli esiintymässä mm. Redfoo, INNA, Robin, JVG, Mikael Gabriel, Reino Nordin, Nikke Ankara, Teflon Brothers, Evelina, Roope Salminen ja koirat, Petri Nygård, Arttu Lindeman, Lihamyrsky, sekä Dj Mista S.  

### 2018
10.–11.8.2018 Aura Fest järjestettiin jälleen Kupittaanpuistossa. Esiintymässä Tungevaag & Raaban, Vigiland, Pikku G, Nikke Ankara, Reino Nordin, Gasellit, Kube & Evil Stöö, Mäkki, Isac Elliot, JVG, Mikael Gabriel, Tippa, OG Ulla-Maija, Pyhimys sekä Evelina.

### 2019
9.–10.8.2019 Aura Fest järjestettiin yhdeksännen kerran, ja tapahtumapaikkana toimi jälleen tuttu Kupittaanpuisto. Esiintymässä olivat JVG, Reino Nordin, Ellinoora, Pyhimys, Gasellit, Aleksanteri Hakaniemi, Eveliina, Lukas Leon, Nikke Ankara, Petri Nygård ja Gettomasa. Lisäksi lavalla nähtiin kansainväliset tähdet Pendulum DJ Set ja Sak Noel.

### 2020
Aura Festin 10. juhlavuosi järjestettiin 1.–2.8.2020 Kupittaanpuistossa. 26. kesäkuuta 2020 julkistettiin, että tapahtuman ajankohta siirtyy päivällä eteenpäin. Samalla tiedotettiin, että esiintyjäkaartista jää pois ruotsalainen duo Jubel. Vuoden 2020 Aura Festissa esiintyivät lauantaina 1.8. SANNI, Abreu, Behm, Evelina, Gettomasa, Mikael Gabriel ja Portion Boys. Sunnuntaina 2.8. esiintyivät JVG, Pyhimys, Gasellit, Teflon Brothers, Cledos ja Ida Paul & Kalle Lindroth. 

### 2021
Aura Fest järjestettiin 11. kerran 13.–14.8.2021 tuttuun tapaan Kupittaanpuistossa. Tapahtuman ikäraja oli ensimmäistä kertaa 18 vuotta. Vuoden 2021 esiintyjiä olivat SANNI, Elastinen, Gasellit, Reino Nordin, Mikael Gabriel, Gettomasa, Spekti, Stig ja Petri Nygård.

### 2022
Aura Festin 12. vuoden festarit järjestettiin tutussa ympäristössä Kupittaanpuistossa. Viime vuonna käyttöön otettu 18 vuoden ikäraja oli käytössä myös 2022. Esiintyjiin kuuluu Zara Larsson, Inna, Galantis, JVG, Gettomasa, Mouhous, Petri Nygård, Cledos, Ida Paul & Kalle Lindroth, Kuumaa, Behm, Tyga, Sanni, Teflon Brothers ja Bomfunk MC’s.

### 2023
Aura Festin 13. vuoden festarit järjestettiin jälleen Kupittaanpuistossa. Festivaaliin saapui laaja kattaus kotimaan kuunnelluimpia artisteja; Käärijä, Gettomasa, Sexmane, Isac Elliot, Abreu, Cledos, Viivi, Mikael Gabriel, Gasellit, Ahti ja Ege Zulu. Myös paikallisuus on vahvasti edustettuna tapahtumassa, kun lavalle astuvat turkulaislähtöiset Jambo ja Costee.

### 2024
Aura Festin 14. vuoden tapahtuma järjestettiin Turun Kupittaanpuistossa 9.–10.8.2024. Lavalla nähtiin mm. JVG, Sanni, Robin Packalen, Lauri Haav, Elastinen, Turisti, Bee ja Tuuli.

## Lähteet

## Aiheesta muualla
*Festivaalin internetsivut